CELEX: C2006/048/17
Language: et
Date: 2006-02-25 00:00:00
Title: Euroopa Kohtu (teine koda)  10. jaanuari 2006.  aasta otsus kohtuasjas C-373/04 P: Euroopa Ühenduste Komisjon versus Mercedes Alvarez Moreno (Apellatsioonkaebus — Ametnikud — Koosseisuväline teenistuja — Konverentsitõlk — Hagi — Taotlus põhikirja artikli 90 lõike 1 mõttes — Ametnikku kahjustav meede — Mõiste)

25.2.2006   
            
            
               ET
            
            
               Euroopa Liidu Teataja
            
            
               C 48/9
            
         
      EUROOPA KOHTU
   
   (teine koda)
   10. jaanuari 2006. aasta otsus
   kohtuasjas C-373/04 P: Euroopa Ühenduste Komisjon versus Mercedes Alvarez Moreno (1)
   
   (Apellatsioonkaebus - Ametnikud - Koosseisuväline teenistuja - Konverentsitõlk - Hagi - Taotlus põhikirja artikli 90 lõike 1 mõttes - Ametnikku kahjustav meede - Mõiste)
   (2006/C 48/17)
   Kohtumenetluse keel: prantsuse
   Kohtuasjas C-373/04 P: Euroopa Ühenduste Komisjon (esindajad: D. Martin ja F. Clotuche-Duvieusart) v. Mercedes Alvarez Moreno (elukoht Berliin, Saksamaa) (esindajad: advokaadid G. Vandersanden ja L. Levi), mille esemeks on 27. augustil 2004. aastal Euroopa Kohtu põhikirja artikli 56 alusel esitatud apellatsioonkaebus, tegi Euroopa Kohus (teine koda), koosseisus: koja esimees C. W. A. Timmermans, kohtunikud J. Makarczyk, C. Gulmann, G. Arestis (ettekandja) ja J. Klučka; kohtujurist C. Stix-Hackl, kohtusekretär R. Grass, 10. jaanuaril 2006 otsuse, mille resolutiivosa on järgmine:
   
               1.
            
            
               Tühistada Euroopa Ühenduste Esimese Astme Kohtu 10. juuni 2004. aasta otsus kohtuasjades T-153/01 ja T-323/01: Alvarez Moreno v. komisjon osas, milles tunnistatakse vastuvõetavaks D. Walker'i 23. veebruari 2001 kirja tühistamiseks esitatud hagi ja milles kohustati Euroopa Ühenduste Komisjoni kandma kogu ulatuses kohtuasja T-323/01 hagiga seotud kulud.
            
         
               2.
            
            
               Jätta rahuldamata kohtuasjas T-323/01 esitatud hagi, millega esiteks palutakse tühistada D. Walker'i 23. veebruari 2001. aasta kiri ja teiseks Euroopa Ühenduste Komisjoni 7. septembri 2001. aasta otsus Alvarez Moreno nõude rahuldamata jätmise kohta.
            
         
               3.
            
            
               Jätta poolte kohtukulud käesolevas kohtuastmes ja Euroopa Ühenduste Esimese Astme Kohtu menetluses nende endi kanda.
            
         
      (1)  ELT C 251, 9.10.2004.